b'\n_START_ARTICLE_\nNivel\xc4\x83 cu bul\xc4\x83 de aer\n_START_PARAGRAPH_\nNivela cu bul\xc4\x83 de aer este un instrument folosit pentru verificarea orizontalit\xc4\x83\xc8\x9bii unei piese, ma\xc8\x99ini, instala\xc8\x9bii, a verticalit\xc4\x83\xc8\x9bii unui perete \xc3\xaen curs de construc\xc8\x9bie etc. Se mai nume\xc8\x99te boloboc sau cump\xc4\x83n\xc4\x83._NEWLINE_Nivela cu bul\xc4\x83 de aer este format\xc4\x83 dintr-un corp paralelipipedic din lemn, aluminiu sau material plastic \xc8\x99i un cilindru de sticl\xc4\x83 etan\xc8\x99, gradat cu fire reticulare, care con\xc8\x9bine un lichid \xc8\x99i o bul\xc4\x83 de gaz. Pentru c\xc4\x83 cilindrul de sticl\xc4\x83 este de fapt un segment de tor acest tip de nivele se numesc \xe2\x80\x9etorice\xe2\x80\x9d. Instrumentul are la baza func\xc8\x9bion\xc4\x83rii sale principiul vaselor comunicante. Este folosit pentru trasarea sau confirmarea orizontalit\xc4\x83\xc8\x9bii sau verticalit\xc4\x83\xc8\x9bii pe distan\xc8\x9be mici, de p\xc3\xa2n\xc4\x83 \xc3\xaen trei metri. Cele mai bune nivele cu bul\xc4\x83 de aer au o toleran\xc8\x9b\xc4\x83 de circa 6 mm/m, adic\xc4\x83 la un metru distan\xc8\x9b\xc4\x83 m\xc4\x83surat \xc3\xaen lungul cumpenei poate apare o abatere de trei milimetri, \xc3\xaen plus sau \xc3\xaen minus, perpendicular pe aceasta._NEWLINE_Unele cumpene au trei cilindri cu bule de aer, unul pentru suprafe\xc8\x9be orizontale, unul pentru suprafe\xc8\x9be verticale \xc8\x99i altul pentru \xc3\xaenclina\xc8\x9bii la 45 de grade. Cel de-al treilea cilindru cu bul\xc4\x83 poate fi \xc8\x99i reglabil, stabilindu-se unghiul necesar fie cu ajutorul unui raportor, fie cu ajutorul grada\xc8\x9biilor marcate pe corpul nivelei._NEWLINE_Nivela toric\xc4\x83 de tip furtun de nivel este un instrument cu precizie mai mare, format dintr-un furtun \xc8\x99i dou\xc4\x83 tuburi transparente, marcate milimetric, ata\xc8\x99ate la capete. Sistemul este umplut cu un lichid, de obicei ap\xc4\x83, \xc8\x99i func\xc8\x9bioneaz\xc4\x83 pe principiul vaselor comunicante. Este folosit \xc3\xaen construc\xc8\x9bii, la trasarea cotelor zero._NEWLINE_Este folosit\xc4\x83 pentru uz industrial (mai ales \xc3\xaen construc\xc8\x9bii) \xc8\x99i uz casnic general.'